
Es-selamu alejkum !!  

-Imam 19 godina…napravio sam strasnu pogresku…imam problema sa kockom zadnjih mjeseci…i neki sam novac od roditelja prokockao…i sada me to muči..oni će ubrzo to da saznaju….ja neznam kako ću to preziviti…svaki dan molim dragog Allaha dz.s da mi podari snage…al kada shvatim sta sam napravio….sve vise sumnjam da ce mi i Allah dz.s pomoći…Bože, oprosti mi …molim vas za savjet…


* 
* 
* 
* 
* 
* 
* 

 
Problem s kockanjem

Ve alejkumus-selam!  

Dužnost ti je da se kloniš kockanja i svih igara na sreću, da se kloniš tog društva i da mu se ne približuješ. Treba da se kaješ za ono što si uradio i da se tome više nikada ne vratiš. Zaposli se i vrati ljudima njihovo pravo koje si im zakinuo. Ne mora biti stalno uposlenje, bitno je da zaradiš dovoljno da vratiš tuđe.  

Ne gubi nadu u Allaha jer On kaže:”Reci: ‘O Moji robovi! Ne gubite nadu u Allahovu milost, uistinu, Allah prašta sve grijehe!‘” (Ez-Zumer, 53.) ”Gospodar vaš dobro zna šta je u dušama vašim: ako budete poslušni, – pa, Allah će doista oprostiti onima koji se kaju.” (El-Isrā’, 25.) Znaj da je tvoje mišljenje da Allah neće oprostiti pogrešno i da je teže od samog grijeha i neki islamski učenjaci su uvrstili gubljenje nade u Allahovu milost među velike grijehe.  

Kaže Uzvišeni: ”… i ne gubite nadu u Allahovu milost, doista, nadu u Allahovu milost ne gubi osim narod nevjernički.” (Jusuf, 87.) i na drugom mjestu kaže: “Nadu u Allahovu milost gube samo oni koji su zabludjeli.” (El-Hidžr, 56.) Ibn Abbas prenosi da je jedan čovjek upitao Poslanika, s.a.w.s., o velikim grijesima! ***[Poslanik](https://pitajucene.com/search/poslanik/questions/ "Pretraži pitanja o poslanicima")***, s.a.w.s., mu reče: “Da Allahu pripišeš druga i da izgubiš nadu u Allahovu milost.” (Taberani i Bezzar) Mi smo umjeri pravac, tj. živimo između straha i nade. Molim Allaha da ti olakša da vratiš tuđe pravo koje si iz lakomislenosti zakinuo! A Allah zna najbolje.


Odgovorio na pitanje:Prof.***[Abdullah Mujić](https://pitajucene.com/search/Abdullah+Muji%C4%87/answers/ "Pretraži odgovore od prof. Abdullah Mujić")***  

Preuzeto sa stranice:n-um.com


